
05 octombrie 2026
Comunicat de presă
Peste 150 de locuri de munca vacante au fost anuntate pentru Bursa locurilor de muncă pentru absolvenți organizată de catre AJOFM Caraș-Severin 


În data de 9 octombrie 2026, începând cu ora 9, Agenția Județeană pentru Ocuparea Forței de Muncă Caraș-Severin va organiza Bursa locurilor de muncă pentru absolvenți. Evenimentul va avea loc la Reșița la sala Campus Caffe a Centrului Universitar al Universității Babeș Bolyai din P-ţa Traian Vuia nr 4. 
Bursa se adresează atât absolvenților instituțiilor de învățământ promoția 2026, cât și altor persoane aflate în căutarea unui loc de muncă.
In urma contactarii a 93 de agenti economici, 11 dintre acestia au confirmat participarea la Bursa oferind peste 150 de locuri de munca, dintre care 28 pentru persoanele cu studii superioare.
Meseriile in care sunt oferite cele mai multe locuri de munca sunt: operator la masini unelte cu comanda numerica, lacatus mecanic, strungar, asistent relatii cu publicul si comunicare, sudor, bobinator, electrician, infirmiera, ingrijitor batrani, ospatar, contabil, secretara, agent securitate, iar pentru persoanele cu studii superioare sunt oferite locuri de munca de ingineri de diferite specializari,  director productie, economist sef serviciu CTC, sef serviciu resurse umane si arhiva, sef sectie, specialist guvernanta corporativa, specialist SSM si tehnician proiectant.
Agenții economici care doresc sa participe la aceasta Bursa si sa ofere o sansa tinerilor aflati la inceputul carierei trebuie să completeze Anexa nr.1a la Normele metodologice de aplicare a Legii nr. 76/2002 cu privire la locurile de muncă disponibile, care se poate transmite până cel târziu în data de 08.10.2026 la adresa de e-mail: ajofm.cs@anofm.gov.ro.
Pentru informații suplimentare și pentru confirmarea participării la Bursă, vă stăm la dispoziție la numărul de telefon: 0255/212160.
Participarea la acest eveniment este gratuită.

Agenția Județeană pentru Ocuparea Forței de Muncă Caraş-Severin

